Κλίμα της Ελλάδας

Το κλίμα στην Ελλάδα είναι κυρίως Μεσογειακό  που χαρακτηρίζεται από ήπιους και υγρούς χειμώνες, και θερμά καλοκαίρια. Ωστόσο, λόγω της μοναδικής γεωγραφίας της χώρας, η Ελλάδα έχει ένα αξιοσημείωτο εύρος μικροκλιμάτων και τοπικών παραλλαγών. Σύμφωνα με την κλιματική ταξινόμηση Κέππεν η Ελλάδα έχει 11 κλίματα, τα περισσότερα στην Ευρώπη για το μέγεθος της.

Δυτικά της οροσειράς της Πίνδου, το κλίμα είναι γενικά ήπιο, θερμό και υγρότερο ενώ ανατολικά είναι σημαντικά ξηρότερο. Το κλίμα στην Ελλάδα χωρίζεται σε δύο μεγάλες χρονικές περιόδους. Την υγρή χειμερινή περίοδο από τα μέσα Οκτωβρίου μέχρι τα τέλη Μαρτίου και την άνομβρη περίοδο Απριλίου - Οκτωβρίου. Η υψηλότερη κορυφή είναι ο Όλυμπος, με υψόμετρο 2.918 μέτρα. Οι βόρειες περιοχές της Ελλάδας έχουν ένα μεταβατικό κλίμα μεταξύ του ηπειρωτικού και του βορείου ψυχρού κλίματος της Ευρώπης ενώ υπάρχουν κάποιες μεμονωμένες ορεινές περιοχές με αλπικό κλίμα. Επίσης σε μεγάλο μέρος της χώρας εμφανίζονται κλίματα στέπας ή ημίξηρα.

Οι μέσες ετήσιες θερμοκρασίες στην Ελλάδα κυμαίνονται από +4,0 στο Χιονοδρομικό Κέντρο του  Καϊμακτσαλάν έως +22,0 °C στη Λίνδο. Η χαμηλότερη μέση ετήσια βροχόπτωση στη χώρα καταγράφεται στη Σχοινούσα με 239 χιλιοστά ενώ η υψηλότερη στα Θεοδώριανα με 2.929 χιλιοστά.https://www.meteo.gr/Monthly_Bulletins.cfm

 Κατηγορίες 
Το κλίμα της Ελλάδας μπορεί να χωριστεί στις ακόλουθες κλιματολογικές υποτυπίες:

 Μεσογειακό (ξηρό και υγρό) 
Αυτό το κλίμα προκύπτει στο μεγαλύτερο μέρος της Ελλάδας. Στα νησιά του Αιγαίου, σε κάποιες από τις Κυκλάδες και τα Δωδεκάνησα, στην Εύβοια, περιοχές χαμηλού υψόμετρου της Αττικής, στις δυτικές, ανατολικές και νότιες πεδιάδες χαμηλού υψομέτρου της Πελοποννήσου και τις περιοχές χαμηλού υψόμετρου της Κρήτης. Κατά τη διάρκεια του καλοκαιριού, ο καιρός είναι πιο ηλιόλουστος και ξηρός, και κάθε βροχόπτωση πέφτει υπό μορφή ψιχάλας ή καταιγίδας από σωρειτομελανίες. Ο αέρας είναι συνήθως ζεστός κατά τη διάρκεια της ημέρας και ευχάριστα ζεστός το βράδυ, αλλά υπάρχουν μερικές πολύ συννεφιασμένες ημέρες, ειδικά στα νησιά των Κυκλάδων και γύρω τους. Μπορεί να προκύψουν κύματα καύσωνα, αλλά συνήθως είναι ήπια στις παράκτιες περιοχές, όπου οι θερμοκρασίες συγκρατούνται από τη σχετικά πιο δροσερή θάλασσα και την αύρα της θάλασσας. Οι χειμώνες είναι υγροί και κάθε χιόνι που πέφτει δεν διαρκεί πολύ, ειδικά στις πλαγιές οι οποίες κοιτάνε προς το νότο. Η βροχή σε αυτή την κλιματική ζώνη λαμβάνει σχετικά υψηλότερη ποσότητα βροχοπτώσεων.

 Μεταβατικό ηπειρωτικό 
Το κλίμα αυτό έχει χαρακτηριστικά τόσο από ηπειρωτικό όσο και από μεσογειακό κλίμα.

 Ημίξηρο κλίμα στέπας (θερμό και ψυχρό) 

Στην Ελλάδα το θερμό ημίξηρο κλίμα στέπας εμφανίζεται στη περιοχή του Πειραιά σύμφωνα με την Εθνική Μετεωρολογική Υπηρεσία. Ενώ σύμφωνα με τους σταθμούς του Εθνικού Αστεροσκοπείου Αθηνών το κλίμα αυτό εμφανίζεται σχεδόν σε ολόκληρη την Αθηναϊκή Ριβιέρα, σε περιοχές της Δυτικής Αττικής (Ασπρόπυργος, Σαλαμίνα, Βλυχάδα), σε νησιά του Αργοσαρωνικού (Αίγινα, Ύδρα), σε κάποιες περιοχές του Κορινθιακού Κόλπου, στο μεγαλύτερο μέρος των Κυκλάδων, στη Κρήτη (Λέντας, Μονή Τοπλού), στη Γαύδο καθώς και στα Δωδεκάνησα στη Κάσο, Κάρπαθο και στη Νίσυρο.

Το ψυχρό ημίξηρο κλίμα στέπας εμφανίζεται σε μεγάλο μέρος της Θεσσαλίας και της Κεντρικής Μακεδονίας.

 Αλπικό 
Σε αυτό το κλίμα, ο χειμώνας είναι βαρύς με άφθονες χιονοπτώσεις, ενώ τα καλοκαίρια είναι δροσερά (14 Κελσίου) με συχνές καταιγίδες. Αυτό το κλίμα βρίσκεται στα ψηλά βουνά, όπως στη Πίνδο και τη Ροδόπη αλλά και στον Όλυμπο

 Θερμοκρασία 

 Απόλυτη ελάχιστη θερμοκρασία: −27,8 °C στην Πτολεμαΐδα.  
 Απόλυτη μέγιστη θερμοκρασία: 48,0 °C στην Ελευσίνα και στο Τατόι.

Η θερμοκρασία των 48,0 °C που καταγράφηκε από θερμόμετρα στο Τατόι και την Ελευσίνα στις 10 Ιουλίου 1977, είναι ως σήμερα η υψηλότερη θερμοκρασία του Π.Μ.Ο. για την Ελλάδα και την ηπειρωτική Ευρώπη.. Κρατικό Πανεπιστήμιο της Αριζόνα Παγκόσμιος Μετεωρολογικός Οργανισμός Κάποιες περιοχές στη χώρα έχουν καταγράψει θερμοκρασίες άνω των 46 °C και κάτω των -21 °C. Γενικά, οι μέσες ετήσιες θερμοκρασίες στην Ελλάδα κυμαίνονται από +4,0 στο Χιονοδρομικό Κέντρο του  Καϊμακτσαλάν έως +22,0 °C στη Λίνδο.  Οι υψηλότερες καλοκαιρινές μέσες μέγιστες θερμοκρασίες παρουσιάζονται στην Σπάρτη, στην Κοιλάδα του Ευρώτα και στην Σκάλα Μεσσηνίας με πάνω από .

 Υετός 
Σύμφωνα με το δίκτυο μετεωρολογικών σταθμών από το Εθνικό Αστεροσκοπείο Αθηνών ο χαμηλότερος μέσος ετήσιος υετός στη χώρα καταγράφεται στη Σχοινούσα με 239 χιλιοστά (2013-2024) ενώ ο υψηλότερος μέσος ετήσιος υετός στην Ελλάδα παρουσιάζεται στα Θεοδώριανα με 2.929 χιλιοστά (2009-2023). Σύμφωνα με τον Μαριολόπουλο το ΝΑ Λασίθι για την περίοδο 1915-1929 είχε μόλις 207,1 χιλιοστά μέσου ετήσιου υετού και εμφάνιζε Ερημοειδές Μεσογειακό κλίμα.  

 Τοπικοί άνεμοι 
 Μελτέμια 
Πιθανώς οι πιο γνωστοί τοπικοί άνεμοι στην Ελλάδα είναι τα μελτέμια, τα οποία είναι επίσης γνωστά ως Ἐτησίαι ή Ετήσια. Με το όνομα τους που συμβολίζει την ετήσια διακύμανση τους, αυτοί οι άνεμοι μπορεί να χτυπήσουν από τον Μάιο μέχρι τον Οκτώβριο, με την υψηλότερη συχνότητα να καταγράφεται τον Ιούλιο και τον Αύγουστο. Διατηρούν τις θερμοκρασίες και τις ημερήσιες διακυμάνσεις θερμοκρασίας στο Αιγαίο χαμηλότερες από τις αντίστοιχες στο Ιόνιο ή στην ηπειρωτική Ελλάδα.

 Ηλιοφάνεια 
Σύμφωνα με τον Κλιματικό Άτλαντα από την Εθνική Μετεωρολογική Υπηρεσία η Ελλάδα σημειώνει από 1.400 ώρες ετήσιας ηλιοφάνειας σε ορεινές περιοχές της Ηπείρου μέχρι πάνω από 3.250 ώρες ετήσιας ηλιοφάνειας στη Νότια Κρήτη.

 Παραπομπές 

 Εξωτερικοί σύνδεσμοι 
 Εθνική Μετεωρολογική Υπηρεσία
 Εθνικό Αστεροσκοπείο Αθηνών